hotchpotch/miracl-hf-unified huggingface dataset:
রায়পুর জমিদার বাড়ি
রায়পুর জমিদার বাড়ি বাংলাদেশের রংপুর জেলার অন্তর্ভুক্ত পীরগঞ্জ উপজেলায় অবস্থিত একটি ঐতিহাসিক জমিদার বাড়ি। 
আখিরা নদীর ধারঘেঁষে রায়পুরের জমিদার লাসমন সিংয়ের বাড়ি। তার মৃত্যুর পর দেশবিভাগের আগে ছেলে মুরালি সিং ও বদি সিং ভারতে চলে যান। কনিষ্ঠ ছেলে বীরেন সিং জমিদারবাড়িতে থেকে যান। পরে তিনিও চলে যান ভারতে। লাসমন সিংয়ের ১৯শ' বিঘা জমি পড়ে থাকে পীরগঞ্জসহ এ উত্তরের জনপদে। এরপর জমিদারবাড়ি দেখাশোনার দায়িত্বে নিয়োজিতরা এ বিশাল সম্পত্তির মালিক বনে যান। দেশ স্বাধীনের পর এই জমিদারবাড়ির ভিটাটুকুও দখল করে নেওয়ার প্রক্রিয়া শুরু হয়। জমিদার বীরেন ভারতে যাওয়ার আগে আখিরা নদীর তীরবতী জমিদারবাড়ি ও বেশকিছু সম্পত্তি দান করে যান রায়পুর উচ্চ বিদ্যালয়কে।
পীরগঞ্জ উপজেলার রায়পুর ইউনিয়নের অন্তর্গত উপজেলা সদর থেকে ৩ কিলোমিটার পশ্চিমে রায়পুরের জমিদার বাড়ির অবস্থান।
প্রাসাদের চারদিকে সারিবদ্ধভাবে লাগানো লম্বা নারিকেল গাছ ও ইট সুরকি দিয়ে নির্মিত আধাপাকা বিশাল প্রাচীর। আর প্রাচীর সংলগ্ন উল্টো দিকে দু‘টি বড় পুকুর, দক্ষিন-পশ্চিম পার্শ্বে ছিল জমিদার বিরেন বাবুর বিচারালয়। এই বিচারালয়ে তিনি নিজে শুধুমাত্র অপারাধীদের একক উপস্থিতিতে বিচারকার্য ও শাস্তি প্রদান করতেন। বিচার কক্ষ থেকে সামনে সরু রাস্তা নেমে গেছে ইট বিছানো ঘাট আখিরা নদীতে। এখানেই স্নান করতেন জমিদার পরিবারের লোকজন। পশ্চিম পার্শ্বের অতিথিশালা যা কিছুদিন পূর্বেও রায়পুর উচ্চ বিদ্যালয়ের ছাত্রাবাস হিসেবে ব্যবহৃত হতো। এখন ধ্বসে পড়ার আশংকায় ছাত্ররা বসবাস ছেড়ে দিয়েছে। উল্টো দিকের কোনায় জমিদারের বসবার ঘর ও শোবার ঘর ছিল, সেটি ভেঙ্গে এখন ইট সুড়কির স্তূপে পরিণত হয়েছে। বসার ঘরটি স্থানীয় হিন্দু সম্প্রদায়ের লোকজন পুজোমন্ডপ হিসেবে ব্যবহার করলেও এখন তা ছুঁচা চামচিকা আর ইঁদুরের আস্তানায় পরিণত হয়েছে। এ সকল ভবনের নির্মাণ শৈলী ছিল অত্যন্ত শিল্পকার্য খচিত মনোরম ও চিত্তাকর্ষক। ভবনগুলোর দরজা-জানালা গুলো অনেক মুল্যবান ছিল। রক্ষণাবেক্ষণের অভাবে তা চুরি গেছে বেশ কিছুদিন আগেই। এখনও চুরি যাচ্ছে ইট-পাথর। জানা গেছে, পরিত্যক্ত এই জমিদার বাড়িতে অনেক মুল্যবান মুর্তি, পাথর, বিভিন্ন প্রকার দামি তৈজসপত্র ও মুল্যবান সামগ্রী ছিল।
কামিল গ্রসিৎস্কি
কামিল পাওয়েল গ্রসিৎস্কি (; জন্ম: ৮ জুন ১৯৮৮) হলেন পোল্যান্ডের একজন পেশাদার ফুটবলার, যিনি হাল সিটি এবং পোল্যান্ড জাতীয় দলে একজন আক্রমণভাগের খেলোয়াড়ের ভূমিকায় খেলেন।
তিনি পোল্যান্ডের হয়ে ২০০৮ সালে অভিষেক করেন; এপর্যন্ত তিনি প্রায় ৫০-এর অধিক ম্যাচ খেলেছেন যেখানে তিনি ১০-এর অধিক গোল করেছেন। তিনি ২০১২ উয়েফা ইউরো এবং ২০১৬ উয়েফা ইউরোয় পোল্যান্ডের প্রতিনিধিত্ব করেছেন।
কামিল গ্রসিৎস্কি ২০০৬ সালে পগোন স্টেচিনের হয়ে খেলার মাধ্যমে ক্লাব ক্যারিয়ারের শুরু করেন। ২০০৭ সালে, তিনি লেগিয়া ওয়ারশ ক্লাবটিতে যোগদান করেন, যদিও যোগদানের কিছু মাস পরেই তিনি ব্যক্তিগত কারণে উক্ত ক্লাব হতে ধারে অন্য ক্লাবে যাওয়ার জন্য আবেদন করেন। ২০০৮ সালের ১৩ই ফেব্রুয়ারি তারিখে, লেগিয়া ওয়ারশ ঘোষণা করে যে, গ্রসিৎস্কি ধারে সিয়নে যোগদান করেছে, যেখানে তিনি ২০০৮ সালের ৩১শে অক্টোবর পর্যন্ত ছিলেন। তিনি উক্ত মৌসুমে ৮টি ম্যাচে খেলেছিলেন এবং মাত্র ২টি গোল করেছিলেন। এরপরের মৌসুমের শুরুতে ক্লাব ম্যানেজার তাকে অনূর্ধ্ব-২১ দলে নামিয়ে দেয়। এর কিছু মাস পরে তিনি ক্লাবটি ছেরে চলে যান।
পিওত্র জিলিনস্কি
পিওত্র সেবাস্তিয়ান জিলিনস্কি ( ; জন্ম: ২০ মে ১৯৯৪) হলেন একজন পোলিশ পেশাদার ফুটবলার, যিনি ইতালীয় ক্লাব নাপোলি এবং পোল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তার দুইজন ভাই রয়েছে; তারাও ফুটবল খেলেন – পাওয়েল এবং তমাস পাওয়েল।
জিলিনস্কি তার স্থানীয় ক্লাব ওরেও জাবকোভিস স্লাস্কিয়ার মাধ্যমে তার ক্যারিয়ার শুরু করেন, উক্ত ক্লাবের কোচ ছিলেন তার বাবা। মাত্র ১৪ বছর বয়সে, তার বায়ার ০৪ লেভারকুজেন এবং লিভারপুলে যোগদানের ইচ্ছা থাকা সত্ত্বেও তিনি জাগওয়েম্বিয়া লুবিনে যোগদান করেন এবং ফেয়েনুর্ড এবং হীরেনভীনের মতো ক্লাবে ট্রেইনিং করেছেন। তিনি পর্যায়ক্রমে উপরের পর্যায়ে উঠেছেন এবং ফ্রান্সিসেক স্মুদার নেতৃত্বে মাত্র ১৫ বছর বয়সে প্রথম দলের সাথে ট্রেইনিং করেন।
১৭ বছর বয়সে, উদিনেসের সাথে আন্তর্জাতিক যুব টুর্নামেন্টে স্কাউটিং হওয়ার পর তিনি উক্ত ক্লাবে যোগদান করেন।
কমল মিত্র
কমল মিত্র ছিলেন একজন বিশিষ্ট বাঙালি অভিনেতা যিনি চার দশকেরও বেশি সময় ধরে ৯০ টির বেশি চলচ্চিত্রে অভিনয় করেন। ছবি বিশ্বাস (১৯০০ - ১৯৬২) এবং পাহাড়ী সান্যাল (১৯০৬ - ১৯৭৪) সহ তিনি বাংলা সাদা-কালো পর্দায় ৫০ এবং ৬০ এর দশকে অধিকাংশ মধ্য বয়স্ক চরিত্রে আধিপত্য করেছিলেন।; প্রকৃতপক্ষে, তাঁর সফলতা ৭০ দশকেও একইভাবে অক্ষুণ্ণ থাকে। যদিও তিনি উত্তম কুমার এবং তনুজা অভিনীত, ১৯৬৩ সালের জনপ্রিয় বাংলা চলচ্চিত্র দেয়া নেয়াতে, বি.কে.আর. এর ভূমিকার জন্য স্মরণীয় (প্রখ্যাত প্রশান্ত' (উত্তম কুমার), নায়কের বাবা ), কমল মিত্র বিশিষ্ট পৌরাণিক ও সামাজিক কাহিনীতে বেশ কয়েকটি উল্লেখযোগ্য অভিনয় করেছেন। মথুরা এবং ভগবান কৃষ্ণের মাতুলকে নিয়ে চলচ্চিত্র কংসতে, তাঁর "কংস" এর চরিত্রে অভিনয়, একটি কিংবদন্তি নেতিবাচক চরিত্রে, একজন অভিনেতা দ্বারা সবচেয়ে শক্তিশালী পারফরম্যান্স হিসাবে গণ্য করা হয়। এই চলচ্চিত্রে তিনি মূল চরিত্রের অন্তরের বেদনা ও বাহ্যিক ক্রোধ ফুটিয়ে তুলেছেন যা আজও অতুলনীয় হয়ে রয়ে গেছে। তিনি চলচ্চিত্র কর্মজীবনের শুরুতে সমান দক্ষ ছিলেন, মহিষাসুর বধের চরিত্রে "মহিষাসুর" চরিত্রে অভিনয় করেন। আত্মোতসর্গ, ভক্তি এবং কঠোর পরিশ্রমের দৃষ্টান্তসরূপ তাকে স্মরণ ও সম্মান করা হয়। লৌহ কপাট (গল্প: জরাসন্ধ; নির্দেশনা: তপন সিনহা) "বদর মুন্সি" তে তাঁর অভিনয়ের মধ্য দিয়ে; তিনি বাংলা চলচ্চিত্রের ইতিহাসে নিজের জন্য চিরস্থায়ী স্থান তৈরি করেন।
কমল মিত্রের জন্ম ৯ ডিসেম্বর ১৯১২ সালে, বর্ধমানে। কমল মিত্র অনেক থিয়েটার এবং যাত্রায় (প্রায় ত্রিশটি) অভিনয় করেন। মঞ্চ এবং পর্দাতে তার অনেক শক্তিশালী অভিনয়ের গুণগত বৈশিষ্ট্যটি তাঁর নিয়মশৃঙ্খলা থেকে এসেছিল, যেটি তিনি পেয়েছিলেন স্নাতক হবার পর প্রারম্ভিক বছরগুলিতে সামরিক বাহিনীতে কাজ করা জন্য। তিনি বর্ধমান শহরের খ্যাতনামা মিত্র পরিবারের একজন উত্সাহী খেলোয়াড় ছিলেন এবং অল্প বয়সে একজন ভাল ফুটবলার ছিলেন। চলচ্চিত্র জীবন শুরু করার আগে, তিনি বর্ধমানের জেলা ম্যাজিস্ট্রেট ও কালেক্টর অফিসে কাজ করেছেন। তিনি একটি উৎসুক পাঠক এবং বিরল বইয়ের একটি সংগ্রাহক ছিলেন। কলকাতায় চলচ্চিত্র কেন্দ্র, চলচ্চিত্র অধ্যয়ন ও চলচ্চিত্র আর্কাইভ নন্দনে তাঁর বিশাল সংগ্রহ দান করেন। তিনি রেডিও-নাটকগুলিতেও অভিনয় করেছিলেন। তাঁর কন্ঠস্বর এবং উচ্চতা উভয়ই দুর্লভ তার দক্ষতায় অতিরিক্ত চমক যোগ করে এবং পর্দায় চরিত্রনির্বিশেষে শ্রোতাদের উপর প্রভাব সৃষ্টি করে। অভিনেতা হিসাবে তাঁর শব্দচয়ন এবং স্বরনিক্ষেপে তার আধিপত্য তাকে অভিনেতা হিসাবে সাফল্য শীর্ষে নিয়ে যায়। তাঁর আত্মজীবনী "ফ্ল্যাশব্যাক" নামে পরিচিত, সেটি তাঁর অভিনয়ের সাক্ষীর দশকগুলির বাংলা সিনেমার জগতের একটি অন্তর্দৃষ্টি প্রদান করেন এবং সমসাময়িক সমাজের উপর প্রভাব ফেলে এমন একটি মাধ্যম হিসেবে বাংলা চলচ্চিত্রের ধীরে ধীরে আধুনিকীকরণ এবং ক্রমবিকাশের একটি ভাষ্য। তিনি এক সময় (১৯৮১) অভিনয় ছেড়ে দেন, যে সময় প্রযোজক এবং পরিচালক, তার সহকর্মী এবং সাধারণ দর্শকদের কাছে তাঁর অনেক বেশি চাহিদা ছিল।
মাচেই রেবুস
মাচেই রেবুস ( ; জন্ম: ১৯ আগস্ট ১৯৮৯) হলেন একজন পোলিশ ফুটবলার, যিনি রাশিয়ান প্রিমিয়ার লীগের ক্লাব লকোমটিভ মস্কো এবং পোল্যান্ড জাতীয় দলে একজন মধ্যমাঠের খেলোয়াড় কিংবা রক্ষণভাগের খেলোয়াড় হিসেবে খেলেন।
রেবুস পেলিকান লোভিচে খেলার মাধ্যমে তার ক্যারিয়ার শুরু করেন এবং ২০০৬ সালে গ্রীষ্মে তিনি এমএসপি জামুতুয়ে-এ যোগদান করেন, যেখানে তিনি মাত্র এক মৌসুম অতিবাহিত করেন। অতঃপর তিনি লেগিয়া ওয়ারশর অধীনে অনুশীলন করেন। তিনি ২০০৭ সালের ১৫ নভেম্বর তারিখে, লেগিয়া ওয়ারশর হয়ে অভিষেক করেন।
গার্লস জেনারেশন
গার্লস জেনারেশন ( সোনিয়ো সিদে)সংক্ষেপে এসএনএসডি (SNSD) নামেও পরিচিত। দক্ষিণ কোরিয়ার এই মহিলা গানের দল এস এম এন্টারটেনমেন্ট কর্তৃক গঠিত হয়। তেইয়োন ,সানি, টিফানি, হিয়োইয়্‌ন, ইয়ুরি, সুইয়োং, ইয়ুনা এবং সোহিয়ুন এই আট সদস্য নিয়ে এই গানের দল গঠিত। যদিও প্রথমে দলটি নয় সদস্যের ছিল। ২০১৪ সালে অন্য সদস্যা জেসিকা দল ছেড়ে চলে যাওয়ার পর এই আটজনই দলটি টিকিয়ে রেখেছে। ২০০৭ সালে গার্লস জেনারেশন দক্ষিণ কোরিয়ায় তাদের প্রথম এলবামের মাধ্যমে আত্মপ্রকাশ করে। তবে ২০০৯ সালে তাদের একক সঙ্গীত "জি" প্রকাশের আগ অব্দি খুব মনোযোগই তারা আকর্ষণ লাভে সক্ষম হয়েছিল। এই গানটি কেবিএস মিউজিক ব্যাংকে  নয় সপ্তাহ একটানা শীর্ষে অবস্থান করে পূর্বের সব রেকর্ড ভেঙে দেয়। অনলাইন ভিত্তিক সঙ্গীত পরিবেশক মেলন দ্বারা একে দক্ষিণ কোরিয়ার ২০০০এর সবচেয়ে জনপ্রিয় সঙ্গীত বলে অভিহিত করা হয়। পরবর্তীতে গার্লস জেনারেশন আরো বেশ কিছু জনপ্রিয় একক সঙ্গীত উপহার দেয়। এর মাঝে রয়েছে "টেল মী ইয়ুর উইশ (জিনি)", "ওহ!" এবং "রান ডেভিল রান"। ২০০৯ সালের মধ্যবর্তী সময় থেকে ২০১০ সালের শুরু অব্দি এই গানগুলো ব্যাপক জনপ্রিয়তা লাভ করেছিল।
দলটির কোরীয় ভাষার নাম সো-নিয়ো সি-দে (, RR: "Sonyeo Sidae"), যার অর্থ দাঁড়ায় "কন্যা বংশপরম্পরা" বা ইরেজিতে "জেনারেশন অব গার্লস"। সংক্ষেপে এদের সোসি (Korean: ) বা "SNSD "বলেও অভিহিত করা হয়।  যেহেতু নামকরণের ব্যবহৃত শব্দটির মূল চৈনিক ভাষা থেকে আগত, তাই চৈনিক ও জাপানি ভাষায়ও দলটির নাম একই। জাপানি ভাষায় দলটির না, সোজ জিদাই    "Shōjo Jidai" (Japanese: 少女時代)উচ্চারণ করা হয়। এবং মান্দারিন চৈনিক ভাষায় উচ্চারণ শাওনু শিদাই (Chinese: 少女時代/少女时代).
দলটির আত্মপ্রকাশের আগে থেকেই এর কিছু সদস্য মিডিয়া জগতে কাজ করেছিল। ইয়ুুুনা গার্লস জেনারেশনের সদস্য হওয়ার আগে প্রায় ২০০টির মত অডিশন মিউজিক ভিডিও, নাটকসহ মিডিয়ার  ভিন্ন ক্ষেত্রে দিয়েছে। রুট থিটা (θ) নামের একটি জাপানী পপ দলের সদস্য হিসেবে সুুুুইয়োংকে কিছুদিন দেখা গেছে।
২০০৭ সালের প্রথম এ্যালবাম দ্বারা কিছুটা নজর কাড়তে সক্ষম হলেও গার্লস জেনারেশোনের ফ্যানদল গড়ে উঠা শূরু হয় ২০০৯ সাল থেকে।  ৭ই জানুয়ারি এই দলটির একক "জি" মুক্তি পেলে ১ লাখেরও বেশী কপি সমগ্র দক্ষিণ কোরিয়া জুড়ে বিক্রি হয়।  ২০১২ সালে সাই এর গ্যাংনাম স্টাইলের আগ অব্দি এটিই মিউজিক ব্যাংকে সবচেয়ে দীর্ঘকালীন সময় ৯ সপ্তাহ ধরে শীর্ষ স্থানে থাকার রেকর্ড ধরে রেখেছিল। ২০০৯ সালে দক্ষিণ কোরিয়ার সবচেয়ে বেশী বিক্রিত সিঙ্গেল হিসেবেও এটিকে উল্লেখ করা হয়।  দলটির দ্বিতীয় ইপি "টেল মী ইয়ুর উইশ (জিনি)" ২০০৯ সালের জুনে মুক্তি পায়। (소원을 말해봐) প্রথম সপ্তাহেই এটির ৫০ হাজার কপি বিক্রি হয়, যা সেসময়ের অন্য সকল রেকর্ড ভেঙে দেয়।  ২০০৯ সালের নভেম্বরে এসএম এন্টারটেইনমেন্ট দলটির প্রথম কনসার্ট ট্যুরের ঘোষণা দেয়। "ইন্টু দ্যা নিউ ওয়ার্ল্ড" নামক এই ট্যুর কনসার্টের দক্ষিণ কোরিয়ার সকল টিকেট মাত্র তিন মিনিটেই সব বিক্রি হয়ে যায়। এই ট্যুরের অংশ হিসেবে গানটির দল দক্ষিণ কোরিয়ার সউল ছাড়াও  ২০১০ সালের এপ্রিলে চীনের সাংহাই এবং অক্টোবরে তাইওয়ানের তেইপেই শহরে কনসার্ট করে।
২০১৭ সালের জুলাইয়ে গার্লস জেনারেশন তাদের দশম বর্ষপূর্তি উপলক্ষ্যে নিজেদের ষষ্ঠ এ্যালবাম বের করার ঘোষণা দেয়। পরের মাসেই ৭ই আগস্ট,২০১৭তে "হলিড নাইট" নামের এলবামটি বের হয়।  শুরুতে এটি বিলবোর্ড ওয়ার্ল্ড এলবাম চার্টে শীর্ষে জায়গা করে নেয়।  একই সাথে দক্ষিণ কোরিয়ান গাওন এ্যালবাম চার্টে দ্বিতীয় স্থান অর্জন করে নেয়।  বছর শেষে এলবামটির ১৬৭,৬৩৮ অফলাইন কপি বিক্রি হয়।
কোরিয়ান এ্যালবাম
জাপানি এ্যালবাম
শিসতফ মাওজিনস্কি
শিসতফ মাওজিনস্কি (জন্ম: ২৩ মে ১৯৮৭) হলেন একজন পোলিশ ফুটবলার, যিনি একস্ত্রাক্লাসায় লেগিয়া ওয়ারশ এবং পোল্যান্ড জাতীয় দলে একজন মধ্যমাঠের খেলোয়াড় হিসেবে খেলেন।
তিনি উইসলা ক্রাকুভ ক্লাবের একজন শাগরেদ ছিলেন। তিনি একস্ত্রাক্লাসা কাপে গোরনিক জাব্জে বিরুদ্ধে ২০০৭ সালের ২৮ নভেম্বর তারিখে উইসলার হয়ে প্রথম গোল করেন। মাওজিনস্কি ২০০৭ সালের ২রা ডিসেম্বর তারিখে গোরনিক জাব্জের বিরুদ্ধে ম্যাচের মাধ্যমে একস্ত্রাক্লাসায় অভিষেক করেন।
২০১১ সালের আগস্ট মাসে, তিনি ২ বছর চুক্তিতে গোরনিক জাব্জেতে যোগদান করেন। ২০১৪ সালে ৮ই জানুয়ারি তারিখে, তিনি গুইঝু রেনহের সাথে চুক্তিবদ্ধ হন। ২০১৭ সালের ৭ই জুলাই তারিখে, তিনি লেগিয়া ওয়ারশর সাথে চুতি স্বাক্ষর করেন।
২০১৩ সালের ১৫ই নভেম্বর তারিখে, তিনি পোল্যান্ডের হয়ে স্লোভাকিয়ার বিরুদ্ধে এক প্রীতি ম্যাচে অভিষেক করেন। তিনি উক্ত ম্যাচের ৭৬ মিনিটে তমাস ইয়দয়ভিয়েচের বদলি খেলোয়াড় হিসেবে মাঠে প্রবেশ করেন।
২০১৪ সালের ১৪ই অক্টোবর তারিখে, ২০১৬ উয়েফা ইউরোর বাছাইপর্বের এক ম্যাচে স্কটল্যান্ডের বিরুদ্ধে তিনি তার প্রথম আন্তর্জাতিক গোল করেন।
তারাস রোমানচুক
তারাস রোমানচুক , (; জন্ম: ১৪ নভেম্বর ১৯৯১) হলেন ইউক্রেনে জন্মগ্রহণকারী পোলিশ পেশাদার ফুটবলার, যিনি একস্ত্রাকলাসায় ইয়াগিলোনিয়া বিয়ালিস্টক ক্লাবে এবং পোল্যান্ড জাতীয় দলে একজন মধ্যমাঠের খেলোয়াড় হিসেবে খেলেন।
রোমানচুক ক্ষুদ্রতর ইউক্রেনীয় ফুটবল ক্লাবে খেলেছেন এবং ২০১৩ সালে পোলিশ ক্লাব লেগিয়োনভিয়া লেগিয়োনভোর সাথে চুক্তিবদ্ধ হন। ২০১৩ সালের জুলাই হতে তিনি পোলিশ একস্ত্রাকলাসা ক্লাব ইয়াগিলোনিয়া বিয়ালিস্টকে খেলছেন।
২০১৮ সালের ১৫ই মার্চ তারিখে, রোমানচুক পোল্যান্ডের নাগরিকত্ব লাভ করেন, যার ফলে তিনি পোল্যান্ড জাতীয় দলের হয়ে ফুটবল খেলার যোগ্যতা অর্জন করেন। নাইজেরিয়া এবং দক্ষিণ কোরিয়ার বিরুদ্ধে দুইটি প্রীতি ম্যাচের জন্য পোল্যান্ড দলে রোমানচুককে ডাক দেওয়া হয়। তিনি দক্ষিণ কোরিয়ার বিরুদ্ধে ম্যাচে পোল্যান্ডের হয়ে অভিষেক করেন।
আর্তুর জেদরেকজিক
আর্তুর মার্টিন জেদরেকজিক (জন্ম: ৪ নভেম্বর ১৯৮৭) হলেন একজন পোলিশ পেশাদার ফুটবলার, যিনি লেগিয়া ওয়ারশ এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৬ সালের আগস্ট মাসে ইগলুপল দেবিকা হতে লেগিয়া ওয়ারশে যোগদান করেন। তিনি দুই মৌসুম ধারে নিম্নতর লীগে অতিবাহিত করেছেন, এবং পরবর্তীতে ২০০৯ সালে পুনরায় লেগিয়ায় ফিরে আসেন।
২০১০ সালের ৭ই আগস্ট তারিখে, এক প্রীতি ম্যাচে আর্সেনাল ফুটবল ক্লাবের বিরুদ্ধে তিনি হ্যাট্রিক করেন। উক্ত ম্যাচে তার দল ৫–৬ গোলে আর্সেনালের কাছে হেরে যায়।
২০১৩ সালের ৩০শে মে তারিখে, তিনি এফসি ক্রাসনোডারের সাথে ৩ বছরের চুক্তি স্বাক্ষর করেন, যেটি পরবর্তীতে ২০১৪ সালের ডিসেম্বরে আরো ২ বছরের জন্য বর্ধিত করেন।
২০১৬ সালের ৩০শে ডিসেম্বর তারিখে, তিনি পুনরায় লেগিয়া ওয়ারশে ফিরে আসেন।
২০১০ সালের ১২ই অক্টোবর তারিখে, তিনি ইকুয়েডর জাতীয় দলের বিরুদ্ধে এক প্রীতি ম্যাচে পোল্যান্ড জাতীয় দলের হয়ে অভিষেক করেন। উক্ত খেলা ২–২ গোলে ড্র হয়েছিল।
২০১৬ উয়েফা ইউরোয় তিনি পোল্যান্ডের প্রতিনিধিত্ব করেন, যেখানে তিনি ৫ ম্যাচে লেফট-ব্যাক হিসেবে খেলেছিলেন। তিনি তার লেগিয়া ওয়ারশ ক্লাবের খেলোয়াড়, মিহাল পাজদানের সাথে মিলে প্রতিরক্ষা গড়ে তুলেছিলেন।
মিহাল পাজদান
মিহাল পাজদান (জন্ম: ২১ সেপ্টেম্বর ১৯৮৭) হলেন একজন পোলিশ পেশাদার ফুটবলার, যিনি লেগিয়া ওয়ারশ এবং পোল্যান্ড জাতীয় দলে রক্ষণভাগের খেলোয়াড় হিসেবে খেলেন।
পাজদান হুটনিক ক্রাকুভে খেলার মাধ্যমে তার ফুটবল ক্যারিয়ার শুরু করেন। তিনি পর্যায়ক্রমে উপরের সারির দলে ডাক পেতে থাকেন, এবং অবশেষে তিনি ২০০৩–০৪ মৌসুমে প্রথম একাদশে স্থান পান।
২০০৭ সালে, তিনি গোরনিক জাবরেতে যোগদান করেন। তিনি ২০০৭ সালের ১৪ই সেপ্টেম্বর ইয়াগিলোনিয়া বিয়ালিস্টকের হয়ে পলোনিয়া বিটমের বিরুদ্ধে ম্যাচের মাধ্যমে একস্ত্রাকলাসাইয় অভিষেক করেন। উক্ত মৌসুমে তিনি ১৯ ম্যাচ খেলেছিলেন, যার মধ্যে ১৭টিতে তিনি মূল একাদশে খেলেন। উক্ত মৌসুমে তার দল ৮ম স্থান অধিকার করতে সক্ষম হয়েছিল।
২০১৫ সালের ২৪শে জুন তারিখে, পাজদান লেগিয়া ওয়ারশে যোগদান করেন।
কামিল গ্লিক
কামিল ইয়াসেক গ্লিক (জন্ম: ৩ ফেব্রুয়ারি ১৯৮৮) হলেন একজন পোলিশ পেশাদার ফুটবলার, যিনি লীগ ১-এর ক্লাব মোনাকো এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তার পূর্ববর্তী ক্লাবগুলোর মধ্যে রিয়াল মাদ্রিদ সি, পিয়াস্ত গ্লিউইসে, পালেরমো এবং তরিনো অন্যতম। তিনি তরিনো ক্লাবের অধিনায়কের দায়িত্ব পালন করতেন। তিনি ২০১৬ উয়েফা ইউরোয় পোল্যান্ডের প্রতিনিধিত্ব করেছেন, যেখানে তার দল উক্ত টুর্নামেন্টের কোয়ার্টার-ফাইনাল পর্যন্ত পৌঁছায়। পোলিশ হওয়ার পাশাপাশি গ্লিক জার্মানির নাগরিকত্বও লাভ করেছেন।
ব্যায়াম সরঞ্জাম
ব্যায়াম সরঞ্জাম কোন নির্দিষ্ট যন্ত্রপাতি বা ডিভাইস শারীরিক কার্যকলাপের সময় ব্যবহৃত হয় যে শক্তি বা কন্ডিশনার প্রভাব উন্নত বা স্থায়ী বা নিয়মিত প্রতিরোধের দ্বারা প্রদান, বা অন্যথায় একটি ব্যায়াম রুটিন অভিজ্ঞতা বা ফলাফল উন্নত।
ব্যায়াম সরঞ্জাম উপযুক্ত ফুটগিয়ার, গ্লাভস এবং হাইড্রেশন প্যাক হিসাবে যেমন পরিধেয় আইটেম অন্তর্ভুক্ত হতে পারে।
বিভিন্ন ধরণের ব্যায়াম সরঞ্জামের বিস্তৃত পরিসীমা উপলব্ধ রয়েছে, সেই সঙ্গে
আয়তন অনুযায়ী ব্রাজিলীয় রাজ্যগুলির তালিকা
ব্রাজিলে ২৭টি রাজ্য রয়েছে, () যেগুলো হচ্ছে ব্রাজিলের ফেডারেল রাজ্য, ব্রাসিলিয়া ব্রাজিলের অন্যতম প্রধান শহর ও রাজধানী। নীচে এই রাজ্যগুলির তালিকা দেয়া হল। এছাড়াও জনসংখ্যা ও ভৌগোলিক আয়তনের দিক থেকে যথাক্রমে এটি বিশ্বের ৬ষ্ঠ এবং ৫ম বৃহত্তম দেশ। ৮,৫১৫,৭৬৭ বর্গকিলোমিটার আয়তনের এই দেশটিতে বসবাসকৃত মানুষের সংখ্যা প্রায় ২০৮,৯৪২,০০০ জন।
কাবিল
কাবিল (বাংলা: "সক্ষম") হল ২০১৭ সালে মুক্তিপ্রাপ্ত একটি ভারতীয় হিন্দি ক্রাইম থ্রিলার চলচ্চিত্র। বিজয় কুমার মিশ্রের কাহিনি ও চিত্রনাট্য অবলম্বনে ছবিটি পরিচালনা করেন সঞ্জয় গুপ্ত এবং ফিল্মক্র্যাফট প্রোডাকশনসের অধীনে ছবিটি প্রযোজনা করেন রাকেশ রোশন। হৃতিক রোশন ও যামী গৌতম অভিনীত দুই অন্ধ যুবকযুবতীর প্রেমকাহিনি এই ছবির মূল উপজীব্য। এই ছবিতে সংগীত পরিচালনা করেন রাজেশ রোশন। ছবির প্রিন্সিপ্যাল ফটোগ্রাফি শুরু হয় ২০১৬ সালের ৩০ মার্চ। ২০১৭ সালের ২৫ জানুয়ারি ছবিটি মুক্তি পায়। ছবিটি "বলম" (শক্তি) নামে তামিল ও তেলুগু ভাষায় মুক্তি পায়। এই ছবিতে অভিনয় করে ৬৩তম ফিল্মফেয়ার পুরস্কারে হৃতিক শ্রেষ্ঠ অভিনেতা বিভাগে পুরস্কারের মনোনয়ন লাভ করেছিলেন।
২০১৬ সালের ২১ ডিসেম্বর এই ছবির সম্পূর্ণ সাউন্ডট্র্যাক অ্যালবামটি মুক্তি পেয়েছিল।
অ্যানড্রয়েড মোবাইল ফোন ব্যবহারকারীদের জন্য মাস্ট প্লে গেমস এই ছবিটির ভিত্তিতে নির্মিত একটি অফিসিয়াল গেম প্রকাশ করে।
উইলিয়াম রাদিচে
উইলিয়াম রাদিচে ছিলেন বিখ্যাত একজন কবি, লেখক এবং অনুবাদক।
তিনি লন্ডনের ইউনিভার্সিটি অব ওরিয়েন্টাল অ্যান্ড আফ্রিকান স্টাডিজের বাংলা বিভাগের উর্ধ্বতন অধ্যাপক। তাঁর গবেষণা ছিল বাংলা ভাষা ও সাহিত্য নিয়ে। তিনি বেশ কয়েকটি বাংলা রচনা অনুবাদ করেছেন এবং তিনি রবীন্দ্রনাথ ঠাকুর ও মাইকেল মধুসূদন দত্তের সাথেও কাজ করেছেন।
তিনি রবীন্দ্রনাথ ঠাকুরের পাঠ্যাংশ দেবতার গ্রাসের একটি অপেরা লিফলেট হিসাবে রচনা করেছেন, যা দেবতাদের দ্বারা ছিন্নভিন্ন করা প্যারাম ভিয়ার দ্বারা সংগীত হিসাবে সেট করা হয়েছিল। তিনি বার্নার্ড হিউজেসের সংগীতের দ্য উইভারের বিবাহের জন্য একটি ক্ষুদে অপেরা রচনা করেন।
তিনি "এইট সেকশন" (1974)," স্ট্রিভিং" (1980), লৌরিং স্কাইস (1985) এবং উপহার (২00২) থেকে তাঁর সর্বশেষ দুটি বই "থিয়েটার রয়্যাল" (২004) এবং "গ্রীন, রেড, গোল্ড," একটি উপন্যাস থেকে ৯ টি সংস্করণ প্রকাশ করেছেন ১০১টি সনেটে (2005) যা "দ্য ডেইলি টেলিগ্রাফে" এএন উইলসন দ্বারা কৌতুক বলে বিবেচিত হয়। তিনি রবীন্দ্রনাথের রচিত কবিতা ও মীরা রানী দেবী রচিত সওরিং হাই এর অনুবাদ করে খ্যাতি অর্জন করেছিলেন।
২00২ সালে, তিনি ৭৮৪ পৃষ্ঠার বৃহৎ আকারের "ভারতের পৌরাণিক ও লোকসাহিত্য " প্রকাশ করেন, যা তাঁর নিজের পুনঃতদন্তের 112 যা মহাভারতরে পি লাল এর চলমান রূপান্তর থেকে নির্বাচিত। 
প্রধান হিন্দু পুরাণের সাথে তিনি মুসলিম, বৌদ্ধ, জৈন, সিরিয়ার খ্রিস্টান ও উপজাতীয় উৎস থেকে কিংবদন্তি ও লোককাহিনী অন্তর্ভুক্ত করেছেন।
তার মা বেটি রাদিচে ছিলো একজন সম্পাদক এবং অনুবাদক।
William Radice's Main Publications include:[2]
ববিতা ফোগাট
ববিতা কুমারী ফোগাট (), (জন্ম ১৯৯২ সালের ২০ নভেম্বর) একজন ভারতীয় মহিলা কুস্তিগীর, যিনি ২০১৪ সালে কমনওয়েলথ গেমসে স্বর্ণপদক জিতেছেন। ২০১০ কমনওয়েলথ গেমস এবং ২০১৮ কমনওয়েলথ গেমসে তিনি রৌপ্য পদক জিতেছেন। ২০১২ সালের ওয়ার্ল্ড কুস্তি চ্যাম্পিয়নশিপে ব্রোঞ্জ পদক জিতেছেন।
কমনওয়েলথ গেমসে কুস্তিতে ভারতের প্রথম স্বর্ণপদক, গীতা ফোগাটের বোন ববিতা। কুস্তিগীর এবং দ্রনাচার্য পুরস্কার প্রাপক মহাভীর সিং ফোগাটের কন্যা। তাঁর খুড়তুত বোন, ভিনেশ ফোগাট গ্লাসগো কমনওয়েলথ গেমসে, ৪৮ কেজি শ্রেণীরতে সোনা জিতেছেন।
ববিতা, তার বোন ও খুড়তুত বোনদের সাথে, হরিয়ানা গ্রামে মেয়েদের এবং মহিলাদের প্রতি মানসিকতা এবং মনোভাব পরিবর্তন ঘটাতে পেরেছে।
তার কনিষ্ঠ বোন, রিতু ফোগাটও আন্তর্জাতিক পর্যায়ে কুস্তিগীর এবং ২০১৬ সালের কমনওয়েলথ কুস্তি চ্যাম্পিয়নশিপে স্বর্ণপদক জিতেছেন। তার ছোট বোন, সঞ্জিতা ফোগাটও একজন কুস্তিগীর।
ববিতা, পাঞ্জাবের জলন্ধর টুর্নামেন্টে মহিলা ফ্রিস্টাইলে ৫১ কেজি শ্রেণিতে স্বর্ণপদক জিতেছেন।
২০১০ কমনওয়েলথ গেমসে, ববিতা, মহিলা ফ্রিস্টাইল ৫১ কেজি শ্রেণিতে রৌপ্য পদক জিতেছেন এবং নাইজেরিয়ার আইফেওমা ক্রিস্টি নুয়েইকে ০-২, ৪-৫ স্কোর দিয়ে স্বর্ণপদক ম্যাচে পরাজিত করে।
অস্ট্রেলিয়ার মেলবোর্নে অনুষ্ঠিত টুর্নামেন্টে ববিতা, মহিলা ফ্রিস্টাইল ৪৮ কেজি শ্রেণিতে স্বর্ণপদক জিতেছেন।
২০১২ সালের ওয়ার্ল্ড রেস্টলিং চ্যাম্পিয়নশিপে ববিতা, ব্রোঞ্জ পদক জিতেছেন।
২০১৩ এশিয়ান দিল্লি এশিয়ান কুস্তি চ্যাম্পিয়নশিপে ববিতা, ব্রোঞ্জ পদক জিতেছেন।
২০১৪ কমনওয়েলথ গেমসে ৫৫ কেজি মহিলা ফ্রিস্টাইলে, ববিতা, স্বর্ণপদক পদক জিতেছেন।
২০১৪ এশিয়ান গেমস ইন ইচিয়েন, দক্ষিণ কোরিয়াতে ববিতা, ব্রোঞ্জ পদক জিতেছেন।
২০১৫ সালের এশিয়ান চ্যাম্পিয়নশিপের ববিতা, ব্রোঞ্জ পদক জিতেছেন।
২০১২ সালের গ্রীষ্মকালীন অলিম্পিকে রিও ডি জেনিরোতে মহিলা কুস্তিতে ববিতা ভারত থেকে তৃতীয় এবং চূড়ান্ত এন্ট্রি। তিনি তাঁর খুড়তুত বোন, ভিনেশ ফোগাটের সঙ্গে ভারতকে প্রতিনিধিত্ব করেন। কোয়ার্টার ফাইনালে প্রতিদ্বন্দ্বী একজন ডোপিং টেস্ট ব্যর্থ হলে তিনি রিও গেমসের জন্য যোগ্য হন এবং কোটা ভারতকে দেওয়া হয়। ববিতা প্রথম রাউন্ডে ১-৫ হেরে যান।
গোল্ড কোস্টে ২০১৮ সালের কমনওয়েলথ গেমসে ববিতা, মহিলা ৫৩ কিলোগ্রাম ফ্রিস্টাইল কুস্তিতে রৌপ্য পদক জিতেছেন।
২০০১ সালের ২৩শে ডিসেম্বর মুক্তিপ্রাপ্ত চলচ্চিত্র, 'দাঙ্গাল', তাঁর এবং তার বোনের গল্পের উপর ভিত্তি করে তুলে ধরা হয়। সানয়া মালহোত্রা দ্বারা বাবিতা চিত্রিত হয়েছিল এবং সুহানী ভটনাগারের দ্বারা ছোট ববিতার চিত্রিত হয়। কুস্তিগীর পূজা ধান্ডাকে প্রাথমিকভাবে ব্লকবাস্টার 'দাঙ্গাল' (চলচ্চিত্র) তে ববিতা কুমারী ফোগাটের ভূমিকায় অভিনয় করার জন্য নির্বাচিত করা হয়েছিল, যা তিনি নিজের চোট আঘাতের কারণে অভিনয় করতে পারেনি এবং পরবর্তী কালে তিনি বাস্তব জীবনে, জাতীয় চ্যাম্পিয়নশিপে ববিতার বোন, গীতা ফোগাটকে পরাজিত করেন।।
থিবো কোর্তোয়া
থিবো নিকোলাস মার্ক কোর্তোয়া (; ; জন্ম: ১১ মে ১৯৯২) হলেন বেলজিয়ামের একজন পেশাদার ফুটবলার, যিনি স্পেনীয় লিগ লা লিগা এর ক্লাব রিয়াল মাদ্রিদ এবং বেলজিয়াম জাতীয় দলে একজন গোলরক্ষক হিসেবে খেলেন।
কোর্তোয়া শেঙ্কের যুব পর্যায় থেকে স্নাতক সম্পন্ন করেছেন এবং মাত্র ১৮ বছর বয়সে, তিনি বেলজীয় প্রো লীগ জয়ে দলের জন্য গুরুত্বপূর্ণ অবদান রাখেন। ২০১১ সালের জুলাই মাসে, তিনি চেলসিতে ৮ মিলিয়ন ইউরোর বিনিময়ে যোগদান করেন, এবং অবিলম্বে তিনি স্পেনীয় ক্লাব আতলেতিকো মাদ্রিদে ধারে চলে যান। আতলেতিকো মাদ্রিদে তিনি তিন মৌসুম অতিবাহিত করেন, যেখানে তিনি ২০১২ সালে উয়েফা ইউরোপা লীগ, ২০১৩ সালে কোপা দেল রে এবং ২০১৪ সালে লা লিগা জয়লাভ করতে সমর্থ হন। একই সাথে তিনি অসাধারণ খেলার মাধ্যমে লা লিগার সেরা গোলরক্ষকের পুরষ্কার রিকার্ডো জামোরা ট্রফি জয়লাভ করেন। ২০১৪ সালের জুলাই মাসে, কোর্তোয়া চেলসিতে ফিরে আসেন, এবং তার প্রথম মউসুমেই তিনি ফুটবল লীগ কাপ এবং প্রিমিয়ার লীগ জয়লাভ করেন।
কোর্তোয়া আন্তর্জাতিক পর্যায়ে বেলজিয়াম জাতীয় দলের হয়ে ২০১১ সালের অক্টোবর মাসে অভিষেক করেন, তখন তিনি বেলজিয়ামকে প্রতিনিধিত্ব করা সর্বকনিষ্ঠ গোলরক্ষকে পরিণত হন। তিনি এপর্যন্ত প্রায় ৫০-এর অধিক ম্যাচ খেলেছেন। তিনি ২০১৪, ২০১৮ ফিফা বিশ্বকাপে এবং ২০১৬ উয়েফা ইউরোয় বেলজিয়ামের প্রতিনিধিত্ব করেছেন। তিনি ২০১৮ ফিফা বিশ্বকাপ সেরা গোলরক্ষক হিসেবে গোল্ডেন গ্লাভস জয় করেন।
২০১০-২০১১ সালে তিনি শেঙ্ক করে থাকেন।
২০১১ সালে কর্তোয়া প্রমিয়ার লিগ ক্লাব চেলচিতে ৯ মিলিয়ন ইউরোতে ৫ বছরের জন্য চুক্তিবদ্ধ হন।
২০১১ সালে ১৫ আগস্ট উয়েফা চ্যাম্পিয়নস লিগের খেলার মাধ্যমে আতলেতিকো মাদ্রিদের হয়ে খেলা শুরু করেন। ২৬ নভেম্বর কর্তোয়া প্রথম তার ক্যারিয়ারের লাল কার্ড দেখেন রিয়াল মাদ্রিদ এর ফরোয়ার্ড করিম বেনজামা কে ফাউল করার জন্যে।
২০১৪ সাল থেকে ২০১৮ সাল পর্যন্ত খেলে থাকেন।
৮ আগস্ট ২০১৮ সালে তিনি রিয়াল মাদ্রিদের সাথে ছয় বছরের চুক্তি করেন ।
শেঙ্ক
আতলেতিকো মাদ্রিদ
চেলসি
ব্যক্তিগত
সিমোন মিয়োলেট
সিমোন লুক হিল্ডেবার্ট মিয়োলেট (, ; জন্ম: ৬ মার্চ ১৯৮৮) হলেন বেলজিয়ামের একজন পেশাদার ফুটবলার, যিনি প্রিমিয়ার লীগ ক্লাব লিভারপুল এবং বেলজিয়াম জাতীয় দলে একজন গোলরক্ষক হিসেবে খেলেন।
মিয়োলেট ২০০৪ সালে, বেলজীয় দ্বিতীয় বিভাগের দল সিন্ট-ট্রুইডেনের হয়ে খেলার মাধ্যমে তার পেশাদার ক্যারিয়ার শুরু করেন, উক্ত ক্লাবের সাথে তিনি ছয় মৌসুম অতিবাহিত করেন যেখানে তিনি ১০০টি ম্যাচ খেলেছিলেন এবং ১টি গোল করেছিলেন। ২০১০ সালের জুন মাসে, তিনি প্রিমিয়ার লীগ ক্লাব সান্ডারল্যান্ডে ৩ মিলিয়ন ইউরোর বিনিময়ে যোগদান করেন। উক্ত ক্লাবের সাথে তিনি তিন মৌসুম থাকেন এবং ১০১টি ম্যাচ খেলেন। অতঃপর ২০১৩ সালের জুন মাসে গ্রীষ্মকালীন স্থানান্তরে তিনি প্রিমিয়ার লীগের অন্য আরেক ক্লাব লিভারপুলে ৯ মিলিয়ন ইউরোর বিনিময়ে যোগদান করেন।
মিয়োলেট বেলজিয়ামের অনূর্ধ্ব-১৬ থেকে প্রত্যেক পর্যায়ে বেলজিয়ামকে প্রতিনিধিত্ব করেছেন। তিনি জ্যেষ্ঠ পর্যায়ে ২০১১ সালে অভিষেক করেন, এপর্যন্ত তিনি ১৫-এর অধিক ম্যাচ খেলেছেন। তিনি ২০১৪ ফিফা বিশ্বকাপের বেলজিয়াম দলে ছিলেন।
ক্যান্টনমেন্ট পাবলিক স্কুল এন্ড কলেজ, জাহানাবাদ
খুলনা শহর থেকে খুলনা-যশোর মহাসড়ক ধরে উত্তরে পনের কিলোমিটার সামনে অগ্রসর হলেই হাতের ডানপাশে নজরে পড়বে জাহানাবাদ সেনানিবাস। সেনানিবাসে অবস্থানরত সেনাসদস্য এবং স্থানীয় জনগণের সন্তানদের সুষ্ঠু শিক্ষার পরিবেশ নিশ্চিত করার লক্ষ্যে ১৯৯৫ সালে ক্যান্টনমেন্ট পাবলিক স্কুল এন্ড কলেজ প্রতিষ্ঠিত হয়। ১১ জন শিক্ষক নিয়ে কলেজটির যাত্রা শুরু হয় এবং ০৮ জানুয়ারি ১৯৯৬ সালে শিক্ষাবোর্ড থেকে একাডেমিক স্বীকৃতি লাভ করে। বর্তমানে অধ্যক্ষ পদে সেনা অফিসারের তত্ত্বাবধানে ১৫ জন অভিজ্ঞ শিক্ষমন্ডলী দ্বারা প্রতিষ্ঠানটি পরিচালিত হচ্ছে। প্রতিষ্ঠিত হবার পর থেকেই এই প্রতিষ্ঠানের পাশের হার অত্যন্ত ভালো। ১৯৯৭ সাল থেকে ২০০১ সাল পর্যন্ত মোট ছয় জন শিক্ষার্থী সম্মিলিত মেধা তালিকায় স্থান লাভ করে। ১৯৯৭ সালে উচ্চ মাধ্যমিক পরীক্ষায় সকল ক্যান্টনমেন্ট পাবলিক কলেজের মধ্যে অত্র প্রতিষ্ঠান প্রথম স্থান অধিকার করে “সেনাবাহিনী প্রধান ট্রফি” অর্জন করার গৌরব লাভ করে। ২০১৬ সালের এইচএসসি পরীক্ষায় অত্র প্রতিষ্ঠানে গড় পাশের হার ৯৯.৩৬% ।
টবি অল্ডারওয়েরেল্ড
টবিয়াস আলবারর্টিন মাউরিটস অল্ডারওয়েরেল্ড (; জন্ম: ২ মার্চ ১৯৮৯) হলেন বেলজিয়ামের একজন পেশাদার ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং বেলজিয়াম জাতীয় দলে একজন রক্ষণভাগের খেলোয়াড় হিসেবে খেলেন। তিনি মূলত সেন্ট্রাল ডিফেন্ডার হিসেবে খেলেন, এছাড়াও তিনি রাইট ব্যাক হিসেবেও খেলেন।
ডাচ ক্লাব আয়াক্সের হয়ে খেলার মাধ্যমে অল্ডারওয়েরেল্ড তার পেশাদার ক্যারিয়ার শুরু করেন, যেখানে তিনি এরেডিভিসি ট্রফি টানা তিনবার জয়লাভ করেন। ২০১৩ সালে, তিনি লা লিগার ক্লাব আতলেতিকো মাদ্রিদে চলে আসেন, যেখানে তিনি লা লিগা ট্রফি জয়াল্ভ করেন এবং তার প্রথম মৌসুমেই তিনি উয়েফা চ্যাম্পিয়ন্স লীগের ফাইনালে খেলেন।
২০০৯ সালে তিনি বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেন। এপর্যন্ত তিনি ৬০-এর অধিক ম্যাচ খেলেছেন এবং ২০১৪ ফিফা বিশ্বকাপ এবং ২০১৬ উয়েফা ইউরর মতো প্রতিযোগিতায় বেলজিয়ামের প্রতিনিধিত্ব করেছেন।
আয়াক্স
আতলেতিকো মাদ্রিদ
চট্টগ্রাম তোরণ
চট্টগ্রাম তোরণ বা সিটি গেট, চট্টগ্রাম হল চট্টগ্রামের একটি নগর দ্বার। এটি নগরে প্রবেশের সময় প্রতিটি মানুষকে অভিবাদন জানায়। এই দ্বারের উত্তর দিকে রয়েছে সীতাকুন্ড উপজেলা এবং দক্ষিণ দিকে রয়েছে কর্ণেলহাট এলাকা। এই এলাকায় রয়েছে কিছু আবাসিক এলাকা। এবং পুলিশ প্রায়শই এখানে নগর থেকে বের হওয়ার সময় তল্লাশি চালায়। 
সম্প্রতি, এলাকাটির প্যানেল মেয়র এর সৌন্দর্য বর্ধনের জন্য উদ্যোগ নিয়েছেন।
দাঁত শুভ্রকরণ
দাঁত শুভ্রকরণ (ব্লিচ ব্যবহার করার সময় ডোথ বিছানো হিসাবে বলা হয়), হয় প্রাকৃতিক ছায়াটি অতিক্রম একটি প্রাকৃতিক দাঁত ছায়া বা সাদা করার পুনরুদ্ধার হয়।
অন্তর্নিহিত প্রাকৃতিক দাঁত ছায়াছবি পুনঃস্থাপন কেবল বাহ্যিক কারন দ্বারা সৃষ্ট মাটির দাগ অপসারণ করে সম্ভব, যেমন চা, কফি, রেড ওয়াইন এবং তামাকের মতো স্টেনার। ক্যালকুলাস এবং দাঁতের পাথরি এর বিল্ডআপ দাঁতগুলির দাগকেও প্রভাবিত করতে পারে। প্রাকৃতিক দাঁত ছায়া এই পুনঃস্থাপন একটি দাঁতের পেশাদার দ্বারা পরিষ্কার (সাধারণত "স্কেলিং এবং মসৃণতা"), বা বিভিন্ন মৌখিক স্বাস্থ্যবিধি পদ্ধতি দ্বারা বাড়িতে দাঁত থাকার দ্বারা অর্জিত হয়। ক্যালকুলাস এবং দাঁতের পাথরি একটি পেশাদারী পরিষ্কার ছাড়া সরিয়ে ফেলা কঠিন।
প্রাকৃতিক দাঁত ছায়ামারে সাদা করার জন্য, ধোলাই প্রস্তাব করা হয়। এই জন্য বাড়িতে ব্যবহারের জন্য বাজারে একটি বৃহত পণ্য আছে। কৌশলগুলির মধ্যে রয়েছে বিছানার রেখাচিত্রমালা, ব্লিচিং কলম, ব্লাইশিং গিল এবং লেজারের ডায়োথনিং। হ্রাস পদ্ধতি সাধারণত হাইড্রোজেন পারক্সাইড বা কারবামাইড পারক্সাইড যা হাইড্রোজেন পারক্সাইড মধ্যে বিরতি ব্যবহার। ধমনীর সাথে যুক্ত সাধারণ পার্শ্বপ্রতিক্রিয়াগুলির মধ্যে রয়েছে দন্তের সংবেদনশীল সংবেদনশীলতা এবং মুরগি জ্বালা।
শুভ্রকরণ পদ্ধতি অন্তর্ভুক্ত ইন অফিস ব্লিচিং (একটি দাঁতের পেশাদার দ্বারা প্রয়োগ), এবং স্বতন্ত্র বাড়িতে যা বহন করে যে চিকিত্সা (একটি দাঁতের পেশাদার দ্বারা সরবরাহ করা হয় বা পাল্টা উপর উপলব্ধ)। কিছু দেশে, অ ডেন্টাল পেশাদাররা ভোক্তাদের জন্য দাঁত শুভ্রকরণ পদ্ধতিগুলি বহন করে।
ঘরে শুভ্রকরণ পদ্ধতিগুলি হল গল, চিউইং মোম, রিনিস, টুথপেষ্ট, পেইন্ট-অন ছায়াছবি, এবং শুভ্রকরণ স্ট্রিপ। অধিকাংশ ওভার-দ্য-কাউন্টার পদ্ধতিগুলি কার্বামাইড পারক্সাইড বা হাইড্রোজেন পারক্সাইড ব্যবহার করে। প্লাসেবো'র তুলনায় এই ধরনের পণ্যগুলি ডায়াবেটিসকে সাদা করে তুলতে পারে এমন কিছু প্রমাণ থাকলেও, প্রকাশিত বৈজ্ঞানিক গবেষণাগুলির বেশিরভাগটি স্বল্পমেয়াদী এবং উত্পাদকদের দ্বারা পরিচালিত বা পরিচালিত গবেষণা হিসাবে পক্ষপাতের একটি উচ্চ ঝুঁকির বিষয়। এই পণ্যগুলির কার্যকারিতা বা সম্ভাব্য ঝুঁকির কোন দীর্ঘমেয়াদি প্রমাণ নেই। এই ধরনের পণ্যগুলির স্বল্পমেয়াদী দক্ষতার কোনও পার্থক্য পার্থক্য সক্রিয় উপাদানের ঘনত্বের সাথে সম্পর্কিত বলে মনে করা হয়।
ইয়ান ভের্তোনেন
ইয়ান বের্ট লিয়েভে ভেরটোঙ্গেন (; জন্ম: ২৪ এপ্রিল ১৯৮৭) হলেন বেলজিয়ামের একজন পেশাদার ফুটবলার, যিনি টটেনহ্যাম হটস্পার এবং বেলজিয়াম জাতীয় দলে একজন রক্ষণভাগের খেলোয়াড় হিসেবে খেলেন।
২০০৬ সালে ডাচ ক্লাব আয়াক্সের হয়ে খেলার মাধ্যমে তিনি জ্যেষ্ঠ পর্যায়ে তার ক্যারিয়ার শুরু করেন। উক্ত ক্লাবের হয়ে তিনি প্রায় ২২০টি ম্যাচে খেলেন যার মধ্যে তিনি ২৮টি গোল করেছেন। তিনি ২০১১ সাল পর্যন্ত উক্ত ক্লাবের অধিনায়ক ছিলেন। তিনি আয়াক্সের সাথে দুইটি এরেডিভিসি কাপ এবং দুইটি কেএনভিবি কাপ জয়লাভ করেন। ২০১২ সালে তিনি বছরের সেরা ডাচ ফুটবলার নির্বাচিত হন। তিনি ২০১২ সালে প্রিমিয়ার লীগের ক্লাব টটেনহ্যাম হটস্পারে যোগদান করেন এবং তার প্রথম মৌসুমেই তিনি পিএফএ বছরের সেরা দলে স্থান করে নেন। তিনি এপর্যন্ত টটেনহ্যাম হটস্পারের হয়ে প্রায় ২০০টি ম্যাচে অংশগ্রহণ করেছেন।
ভের্তোনেন ২০০৭ সালে বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেছেন। তিনি বেলজিয়ামের হয়ে সর্বোচ্চ ৯৯টি ম্যাচ খেলেছেন। তিনি ২০০৮ গ্রীষ্মকালীন অলিম্পিকে বেলজিয়ামের হয়ে অংশগ্রহণ করেছেন, যেখানে তার দল ৪র্থ স্থান অধিকার করে। একই সাথে তিনি ২০১৪ ফিফা বিশ্বকাপ এবং ২০১৬ উয়েফা ইউরোয় অংশগ্রহণ করেছেন।
ভের্তোনেন বেলজিয়ামের সিন্ট-নিকলাসে জন্মগ্রহণ করেছেন। তার বাবা হচ্ছেন পল ভের্তোনেন এবং তার মা হচ্ছেন রিয়া ম্যাথিউস। তার দুই ভাই রয়েছে, ওয়ার্ড এবং লোডে; তারা দুজনই ফুটবল খেলেন।
সম্মাননার উৎস:
আয়াক্স
টটেনহ্যাম হটস্পার
ব্যক্তিগত
তমা মোনিয়ে
তমা মোনিয়ে (; জন্ম: ১২ সেপ্টেম্বর ১৯৯১) হলেন বেলজিয়ামের একজন পেশাদার ফুটবলার, যিনি লীগ ১-এর ক্লাব প্যারিস সেন্ট জার্মেই এবং বেলজিয়াম জাতীয় দলে একজন রাইট ব্যাক হিসেবে খেলেন।
আন্তর্জাতিক পর্যায়ে ২০১৩ সালের নভেম্বরে কলম্বিয়ার বিপক্ষে তার অভিষেক হয়। তিনি বেলজিয়ামের হয়ে উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেন।
মোনিয়ে বেলজিয়ামের সেন্তে-ওদে-এ জন্মগ্রহণ করেন। মোনিয়ে যুব পর্যায় থেকেই খেলা শুরু করেন, তিনি প্রথমে আরইউএস সেন্তে-ওদের হয়ে খেলেছেন। পরবর্তীতে আরইউএস জিব্রি এবং স্ট্যান্ডার্ড লিয়েজের ক্লাবে খেলেছেন। তিনি স্ট্যান্ডার্ড লিয়েজে ২ মৌসুম খেলেছেন। কিন্তু ২০০৬ সালে, ইনজুরির কারণে তিনি ক্লাবটি ছেড়ে দেন। স্ট্যান্ডার্ড লিয়েজ ছেড়ে তিনি ভির্টোনে যোগদান করেন। সেসময় ভির্টোনের প্রথম দল বেলজীয় তৃতীয় বিভাগ খেলত। পরবর্তীতে মুনিয়ের ভির্টোনের প্রথম দলের হয়ে খেলার মাধ্যমে জ্যেষ্ঠ পর্যায়ে অভিষেক করেন।
২০০৯ সালের প্রথমার্ধে, ভির্টোনের প্রথম দলের হয়ে মোনিয়ে পেশাদার ফুটবল খেলা শুরু করেন। তিনি ২০০৯–১০ থেকে ২০১০–১১ মৌসুম পর্যন্ত ভির্টোনের প্রথম একাদশের খেলোয়াড় ছিলেন। ২০০৯ থেকে ২০১১ পর্যন্ত, মুনিয়ের সর্বমোট ৫২টি ম্যাচে অংশগ্রহণ করেছেন এবং ১৬টি গোল করেছেন।
ফুটবল ক্যারিয়ারের প্রথম দিকে, মোনিয়ে স্বয়ংক্রিয় যন্ত্রাংশের একটি কারখানায় কাজ করতেন এবং তার স্কুল সম্পন্ন হওয়ার পর তিনি ডিপ্লোমা গ্রহন করেন। ফুটবলের বাইরে, তিনি হচ্ছেন চারু ও কারুশিল্পের একজন ভক্ত। তার শৈশবে তিনি আন্ডারলেচের ভক্ত ছিলেন।
ক্লাব ব্রুহে 
প্যারিস সেন্ট জার্মেই
আক্সেল ভিটসেল
আক্সেল লরেন্ট আঙ্গেল লাম্বার্ট ভিটসেল (জন্ম: ১২ জানুয়ারি ১৯৮৯) হলেন বেলজিয়ামের একজন পেশাদার ফুটবলার, যিনি বর্তমানে চাইনিজ ক্লাব তিয়াঞ্জি কুয়াঞ্জিয়ান এবং বেলজিয়াম জাতীয় দলে একজন মধ্যমাঠের খেলোয়াড় হিসেবে খেলেন। বেলজিয়াম জাতীয় দলে খেলার সময় তিনি একাদশে একজন উইঙ্গার হিসেবে খেলেন, এবং তিনি একজন আক্রমণাত্মক মধ্যমাঠের খেলোয়াড় হিসেবেও খেলতে পারেন, যদিও স্বাভাবিক অবস্থান হচ্ছে কেন্দ্রীয় মধ্যমাঠ।
তিনি ২০০৬ সালে তার স্থানীয় ক্লাব স্ট্যান্ডার্ড লিয়েজে খেলার মাধ্যমে তার ক্যারিয়ার শুরু করেন। তিনি উক্ত ক্লাবের হয়ে ১৮৩টি ম্যাচে ৪২টি গোল করেছেন এবং ৫টি ঘরোয়া ট্রফি জয়লাভ করেছেন। ২০০৮ সালে তিনি বেলজীয় গোল্ডেন জুতা পুরস্কারটি লাভ করেন। বেনফিকায় মাত্র এক মৌসুম অতিবাহিত হওয়ার পর তিনি ২০১২ সালে ৪০ মিলিয়ন ইউরোর বিনিময়ে জেনিট সেন্ট পিটার্সবার্গে যোগদান করেন। ২০১৭ সালের জানুয়ারি মাসে চাইনিজ ক্লাব তিয়াঞ্জি কুয়াঞ্জিয়ানে যোগদান করার পূর্বে, ভিটসেল রাশিয়ায় থাকাকালীন সময়ে ৪টি সম্মাননা লাভ করেন।
২০০৮ সালে বেলজিয়াম জাতীয় দলের হয়ে তিনি তার জ্যেষ্ঠ আন্তর্জাতিক ক্যারিয়ার শুরু করেন। তিনি এপর্যন্ত বেলজিয়ামের হয়ে ৮৫টির অধিক ম্যাচে ৯-এর অধিক গোল করেছেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোয় বেলজিয়ামের প্রতিনিধিত্ব করেছেন।২০১৫ সালে জুন মাসে, ভিটসেল তার দীর্ঘদিনের বান্ধবী, রাফায়েলা জাবোর সাথে বিবাহ বন্ধনে আবদ্ধ হন। তাদের দুজনের দুইটি সন্তান রয়েছে।
পোল্ট্রি
পোল্ট্রি এছাড়াও রয়েছে অন্যান্য পাখি যে নিহত হয়, তাদের জন্য মাংস, যেমন এর তরুণ পায়রা (হিসাবে পরিচিত squabs), কিন্তু না অন্তর্ভুক্ত অনুরূপ বন্য পাখি জন্য hunted খেলাধুলা বা খাদ্য এবং হিসাবে পরিচিত খেলা. শব্দ "হাঁস" ফরাসি থেকে আসে/নর্মান শব্দ "poule"নিজেই থেকে প্রাপ্ত ল্যাটিন শব্দ "pullus", যার মানে ছোট প্রাণী.
বারবাড়ীয়া সরকারি প্রাথমিক বিদ্যালয়
বারবাড়ীয়া সরকারি প্রাথমিক বিদ্যালয় (ইংরেজি: Barabaria Government Primary School) এটি গফরগাঁও_উপজেলার সুপরিচিত প্রাথমিক বিদ্যালয়।
বিদ্যালয়টি ময়মনসিংহ জেলার গফরগাঁও উপজেলার অন্তর্গত ২ নং বারবাড়ীয়া ইউনিয়নের প্রাণকেন্দ্রে অবস্থিত। বিদ্যালয়টির দূরত্ব উপজেলা সদর থেকে প্রায় ১৩ কিলোমিটার। যোগাযোগ ব্যবস্থা ভাল। বারবাড়ীয়া সরকারি প্রাথমিক বিদ্যালয়, বারবাড়ীয়া ইউনিয়ন কমপ্লেক্স, বারবাড়ীয়া উচ্চ বিদ্যালয় এবং বারবাড়ীয়া স্বাস্থ্য কমপ্লেক্স একই ক্যাম্পাসে অবস্থিত।
এটি প্রথমে মাদ্রাসা ছিল। পরবর্তী সময়ে প্রাথমিক বিদ্যালয়ে রুপান্তরিত হয়। বিদ্যালয়টি ০.৫৪ একর জায়গা জুড়ে অবস্থিত যা মোড়ল বাড়ীর দানশীল ব্যক্তিদের দানশীলতার অমর স্বাক্ষর হিসাবে জ্ঞানের আলোকবর্তিকা হয়ে আজও অম্লান হয়ে আছে।
বিদ্যালয়টির দুইটি ভবন আছে। একটি ভবন ১২০ ফুট × ১৯ ফুট এবং অপরটি ৬৫ ফুট × ১৯ ফুট। বিদ্যালয়টিতে ৯ টি কক্ষ রয়েছে।
বর্তমানে স্কুলে ছাত্র-ছাত্রী সংখ্যা প্রায় ২৩১জন এবং শিক্ষক-শিক্ষিকার সংখ্যা ৮ জন। বিদ্যালয়টি প্রাথমিক শিক্ষা অধিদপ্তরের নিয়মানুযায়ী প্রাক-প্রাথমিক থেকে পঞ্চম শ্রেণি পর্যন্ত শিক্ষা কার্যক্রম পরিচালিত হচ্ছে। প্রাথমিক শিক্ষা মন্ত্রণালয় বিদ্যালয়টিকে যুক্তরাজ্য সরকারের (UK Government) পরিচালিত ‘English in Action’ কার্যক্রমের জন্য নির্বাচিত করেছে। এই কার্যক্রমের ভিত্তিতে শিক্ষকরা ইংরেজী অডিও ভিজ্যুয়াল পদ্ধতিতে পাঠদান করে থাকেন।
বর্তমানে বিদ্যালয়ের অভ্যন্তরীন পরীক্ষার ফলাফল বিদ্যালয়ের ওয়েবসাইটে প্রকাশ করা হয়। অভিভাবক ও শিক্ষার্থীগণ উক্ত ওয়েবসাইট থেকে ডাউনলোড করে নিতে পারে।
লেটার ফ্রম এ ফাদার টু হিজ ডটার
লেটার ফ্রম এ ফাদার টু হিজ ডটার হচ্ছে ১৯২৮ সালে জওহরলাল নেহেরুর তার ১০ বছরের কন্যা ইন্দিরা গান্ধীকে পাঠানো ৩০ টি চিঠির সংকলন নিয়ে লেখা বই। এই চিঠিগুলো প্রকৃতি ও মানুষের ইতিহাস সংবলিত বিষয় নিয়ে লিখা ছিল, যা পুরোদস্তুর শিক্ষামুলক ছিল। যখন নেহেরু এই চিঠিগুলো লিখছিলেন, তিনি তখন এলাহাবাদে ছিলেন এবং ইন্দিরা ছিলেন মুসোরীতে। মুল চিঠিগুলো ইংরেজিতে লিখা হয়েছে; যা পরবর্তীতে ভারতীয় ঔপন্যাসিক মুনসি প্রেমচাঁদ হিন্দি ভাষায় অনুবাদ করেন। অনুদিত বইটির নাম ছিল 'পিতা কি পত্র পুতি কে নাম'।
উত্তরপাড়া সাধারণ গ্রন্থাগার
উত্তরপাড়া জয়কৃষ্ণ সাধারণ গ্রন্থাগার এশিয়া মহাদেশের মধ্যে বিশিষ্ট তথা পশ্চিমবঙ্গের একটি গুরুত্বপূর্ণ জেলা গ্রন্থাগার।হুগলী নদী তীরবর্তী উত্তরপাড়া নামক ছোট একটি শহরে, বাবু জয়কৃষ্ণ মুখোপাধ্যায় (১৮০৮-১৮৮৮) কর্তৃক এটি তৈরী হ্য় এবং ১৮৫৯ সালে জনসাধারণের জন্য উন্মুক্ত করা হয়।বর্তমানে এটি পশ্চিমবঙ্গ সরকার কর্তৃক গ্রুপ A গ্রন্থাগার হিসাবে ঘোষিত হয়েছে।এটিকে জাতীয় স্তরের গুরুত্বপূর্ণ প্রতিষ্ঠান হিসাবে ঘোষিত করার প্রচেষ্টা চলছে।
অনুশীলন নাট্যদল
অনুশীলন নাট্যদল রাজশাহী বিশ্ববিদ্যালয় কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার মলয় ভৌমিক। বিশ্ববিদ্যালয় কেন্দ্রীয় নাট্যদল হলেও দেশের প্রথম সারির গ্রুপের একটি অনুশীলন নাট্যদল।
‘নাট্য আন্দোলন সমাজ পরিবর্তন আন্দোলনের একটি অংশ’ স্লোগানকে ধারণ কর এই নাট্যদলটি ১৯৭৯ সালের ৮ অক্টোবর রাজশাহী বিশ্ববিদ্যালয়ে যাত্রা শুরু করে। শুরুতে ‘অনুশীলন ঊনআশি’ নাম নিয়ে আত্মপ্রকাশ করে। পরে পরিবর্তন করে নাম রাখা হয় ‘অনুশীলন নাট্যদল’।
অনুশীলন এখন পর্যন্ত ৬৩ টি নাটক প্রযোজনা করেছে। তাদের সর্বশেষ নাটক "বুদেরামের কূপে পড়া" এর প্রথম প্রদর্শনী ২০১৮ সালের ১৮ ডিসেম্বর রাজশাহী বিশ্ববিদ্যালয়ের কাজী নজরুল
ইসলাম মিলনায়তনে মঞ্চায়িত হয়। 
অনুশীলন দেশের বাইরেও বিভিন্ন সময় মঞ্চ নাটক প্রযোজনা করেছে। রবীন্দ্রনাথের সার্ধশতবার্ষিকীর অনুষ্ঠান উপলক্ষে ঠাকুরদালান মঞ্চে আমন্ত্রণ পেয়েছিল দলটি। সেখানে তারা রবীন্দ্রনাথের রথের রশি নাটক মঞ্চায়ন করে।
ইয়ানিক ফেরেইরা কারাস্কো
ইয়ানিক ফেরেইরা কারাস্কো (; জন্ম: ৪ সেপ্টেম্বর ১৯৯৩) হলে বেলজিয়ামের একজন পেশাদার ফুটবলার, যিনি চাইনিজ লীগের ক্লাব দালিয়ান ফাং এবং বেলজিয়াম জাতীয় দলের হয়ে একজন উইঙ্গার হিসেবে খেলেন।
তিনি মোনাকোয় খেলার মাধ্যমে তার ক্যারিয়ার শুরু করেন, যেখানে তিনি ১০৫টি ম্যাচে সর্বমোট ২০টি গোল করেছেন। তিনি উক্ত ক্লাবের সাথে তার প্রথম মৌসুমে লীগ ২ ট্রফি জয়লাভ করেছেন এবং দ্বিতীয় মৌসুমের রানার-আপ হয়েছেন। ২০১৫ সালে, তিনি লা লিগার ক্লাব আতলেতিকো মাদ্রিদে ২০ মিলিয়ন ইউরোর বিনিময়ে যোগদান করেন। তিনি ২০১৫–১৬ উয়েফা চ্যাম্পিয়ন্স লীগের ফাইনালে গোল করেন, যেখানে তার দল রানার-আপ হয়েছিল।
কারাস্কো ২০১৫ সালের মার্চ মাসে, বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেন, এবং ২০১৬ উয়েফা ইউরোয় খেলার জন্য ডাক পান।
নবি মুম্বই আন্তর্জাতিক বিমানবন্দর
নবি মুম্বই আন্তর্জাতিক বিমানবন্দর ভারতের অঙ্গ রাজ্য মহারাষ্ট্রের উলয়ে কোপার-পেনভেলে একটি নির্মাণাধীন গ্রীনফিল্ড আন্তর্জাতিক বিমানবন্দর। এটি মুম্বই মেট্রোপলিটান অঞ্চলের দ্বিতীয় আন্তর্জাতিক বিমানবন্দর হিসাবে নির্মান করা হচ্ছে। এটি ছত্রপতি শিবাজী আন্তর্জাতিক বিমানবন্দরের (সিএসিয়া) পাশাপাশি কাজ করবে এবং ভারতের প্রথম শহুরে বহু-বিমানবন্দর ব্যবস্থা তৈরি করবে। মুম্বই ইন্টারন্যাশনাল এয়ারপোর্ট লিমিটেড (এমআইএল) কর্তৃক ₹১৬ হাজার কোটি টাকার প্রকল্পটি কার্যকর করা হবে, যার চুক্তি ২০১৭ সালের ফেব্রুয়ারি মাসে সংস্থাটি জিতেছে। এটি এমএলএল বিমানবন্দর কর্তৃপক্ষ (এএআই) এবং জিভি কে ইন্ডাস্ট্রিজ লিমিটেডের একটি যৌথ উদ্যোগ। সিটি অ্যান্ড ইন্ডাস্ট্রিয়াল ডেভেলপমেন্ট করপোরেশন (সিডকো) প্রকল্পটির প্রধান সংস্থা, তারা " নকশা, নির্মান, অর্থ, পরিচালনা এবং পরিবর্তন" (ডিবিএফোট) ভিত্তিতে পাবলিক-প্রাইভেট পার্টিশন (পিপিপি) মাধ্যমে তৈরি করাবে। এএআই এবং সিআইডিসিও- এর কাছে ১৩% শেয়ারের মালিকানা রয়েছে। এছাড়া এই বিমানবন্দরে এমআইএএল ৭৪% ইক্যুইটির মালিক হবে।
এই বিমানবন্দর তৈরি হলে , সিএসআইএ এর উড়ান সংখ্যা হ্রাসের সম্ভাবনা এবং জমি অধিগ্রহনের বিরোধের কারণে বিমানবন্দর প্রকল্পে বিলম্বিত হয়েছে। বিমানবন্দর প্রকল্পটি পাঁচটি গ্রাম ও প্রকল্পে ক্ষতিগ্রস্ত মানুষের (পিএপি) ২৩২০ হেক্টর (৯.০ বর্গ মাইল) জমি জুড়ে বিস্তৃত। ১৩ ই ফেব্রুয়ারী ২০১৭ সালে জিভিকে বিমানবন্দর নির্মাণ এবং পরিচালনার দায়িত্ব পায়। সিআইডিসিও দ্বারা বিমানবন্দরের প্রাক-উন্নয়ন কাজ শুরু হওয়ার পর, পূর্ণাঙ্গ নির্মাণ ২০১৭ সালের শেষ নাগাদ শুরু হয় এবং ২০২০ সালের মধ্যে বিমানবন্দরটি বাণিজ্যিক কার্যক্রম শুরু করতে পারে বলে আশা করা হচ্ছে।
উপকূলীয় ভূমিতে ২,৯০০ হেক্টর (৭,২০০ একর) জমির মধ্যে মূল বিমানবন্দর কার্যক্রমের জন্য ১,৩২০ (৩,৩০০ একর) হেক্টর জমিতে ও ২৪৫ হেক্টর (৬১০ একর) জমি ওয়াগাওয়ালি দ্বীপে ম্যানগ্রভ উদ্যান হিসাবে বিকশিত করা হবে এবং ৩,৮০০ মিটার দুটি সমান্তরাল রানওয়ে থাকবে বিমানবন্দরে। এটি মুম্বইয়ের ছত্রপতি শিবাজী আন্তর্জাতিক বিমানবন্দর থেকে প্রায় ৩৫ কিলোমিটার (২২ মাইল) দূরে পানভেলের কাছে জাতীয় সড়ক ৪বি -এর পাশে অবস্থিত।
বিমানবন্দরের টার্মিনাল ২,৫০,০০০ বর্গ মিটার (২৭০,০০০ বর্গ ফুট) আয়োতনের এবং ১০০,০০০ বর্গ মিটার (১,১০০,০০০ বর্গ ফুট) আয়োতনের একটি পণ্য এলাকা থাকবে। বিমানবন্দরটি বছরে ৫০-৫৫ মিলিয়ন যাত্রীকে পরিচালনা করবে। বিমানবন্দরটি ৯.৫ বর্গ কিলোমিটার (৩.৭ বর্গ মাইল) এলাকা জুড়ে অবস্থিত।
সিআইডিসিও অনুযায়ী, নতুন বিমানবন্দরটি ২০২০ সাল নাগাদ ৩৫ মিলিয়ন যাত্রী, ২০২৫ সালের মধ্যে ৫৫ মিলিয়ন এবং ২০৩০ সালের মধ্যে ৯০ মিলিয়ন যাত্রী পরিবহন করবে।
বিমানবন্দরটিতে ৩,৮১০ মি × ৬০ মিটার (১২,৫০০ ফুট × ২০০ ফুট) পরিমাপের দুটি সমান্তরাল রানওয়ে থাকবে এবং রানওয়ে দুটির মধ্যবর্তী দূরত্ব হবে ১,৫৫০ মিটার (৫,০৯০ ফুট) দূরত্ব (আইসিএও সর্বনিম্ন প্রয়োজন দূরত্ব হল ১,০৯০ মিটার বা ৩,৫৮০ ফুট)। রানওয়ে ট্যাক্সিওয়ে দ্বারা অ্যাপ্রণের সঙ্গে যুক্ত থাকবে। কোড ৪-এফ বিশিষ্ট বিমানবন্দরটি এয়ারবাস এ৩৮০ এবং বোয়িং ৭৪৭-৮ মত নতুন প্রজন্মের বিমানের অবতরণ ও উড্ডয়ন করতে সক্ষম হবে।
ড্রিস মের্টেনস
ড্রিস মের্টেনস (, জন্ম: ৬ মে ১৯৮৭) হলেন বেলজিয়ামের একজন পেশাদার ফুটবলার, যিনি ইতালীয় ক্লাব নাপোলি এবং বেলজিয়াম জাতীয় দলে একজন আক্রমণভাগের খেলোয়াড় হিসেবে খেলেন। ২০১৩ সালে নাপোলির সাথে চুক্তিবদ্ধ হবার পূর্বে, তিনি গেন্ট, এন্ড্রাচ আলস্ট, এজিওভিভি, উত্রেচ এবং পিএসভির মতো ক্লাবে খেলেছেন।
২০১১ সালে, তিনি আন্তর্জাতিক পর্যায়ে বেলজিয়াম জাতীয় দলে হয়ে অভিষেক এবং এপর্যন্ত তিনি ৫০-এর অধিক ম্যাচ খেলেছেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোয় বেলজিয়াম দলের সদস্য ছিলেন।
বেলজিয়ামের লিউভেনে জন্মগ্রহণকারী মের্টেনস বর্তমানে বিলুপ্ত স্থানীয় ক্লাব স্তাদ লিউভেনের হয়ে খেলার মাধ্যমে তার ক্যারিয়ার শুরু করেন। আন্ডারলেচের স্কাউটরা তাকে প্রথম দেখেছিল, পরবর্তীতে চূড়ান্তভাবে ১৯৯৮ সালে ক্লাবের যুব একাডেমীতে তিনি অংশগ্রহণ করার সুযোগ পান। ২০০৩ সালে উক্ত ক্লাব ছেড়ে দেওয়ার পুর্বে তিনি পাঁচ বছর উক্ত ক্লাবের যুব পর্যায়ের খেলোয়াড়দের সাথে ছিলেন। উক্ত সময় কোচেরা তাকে স্বল্প এবং শারীরিকভাবে দুর্বল হওয়ায় পেশাদারী পর্যায়ে প্রতিদ্বন্দ্বিতা অক্ষম হওয়ার জন্য তাকে ছেড়ে দেয়। আন্ডারলেচ থেকে চলে আসার পর, মের্টেনসকে বেলজীয় প্রো লীগের অন্য দল, গেন্ট তাকে দলে নিয়ে নেয়। গেন্টের যুব পর্যায়ের সাথে দুই মৌসুম কাটানোর পর, মের্টেনসকে এন্ড্রাচ আলস্টে ধারে প্রেরণ করা হয়েছিল, সেখানে তিনি বেলজীয় তৃতীয় বিভাগের দলের সাথে খেলেছিলেন এবং উক্ত মৌসুমে বছরের সেরা খেলোয়াড় নির্বাচিত হয়েছিলেন। গেন্টের কোচেরা পূর্বের আন্ডারলেচের কোচেদের মতো শুরু করে দিয়েছিল। অতঃপর ২০০৭ সালে তিনি নেদারল্যান্ডের ক্লাব এজিওভিভির সাথে চুক্তিবদ্ধ হন।
নিনা ফাশ
নিনা ফাশ (ইংরেজি: Nina Foch (); জন্ম: নিনা কনসুয়েলো মদ ফখ; ২০ই এপ্রিল ১৯২৪ - ৫ই ডিসেম্বর ২০০৮) ছিলেন একজন ওলন্দাজ মার্কিন অভিনেত্রী। ১৯ বছর বয়সে কলাম্বিয়া পিকচার্সের সাথে চুক্তিবদ্ধ হওয়ার পর ফাশ এই স্টুডিওর ভীতিপ্রদ ও নোয়া চলচ্চিত্রগুলোতে নিয়মিত কাজ করতে থাকেন। ১৯৪০-এর দশকের মাঝামাঝি সময়ে থেকে ১৯৫০-এর দশকে তিনি প্রধান চরিত্রে অভিনেত্রী হিসেবে নিজেকে প্রতিষ্ঠিত করেন। ছয় দশক ব্যাপী তার কর্মজীবনে তিনি ৫০টি চলচ্চিত্র এবং ১০০টি টেলিভিশন নাটকে কাজ করেন।
তার অভিনীত উল্লেখযোগ্য চলচ্চিত্রসমূহ হল "অ্যান আমেরিকান ইন প্যারিস" (১৯৫১), রবার্ট ওয়াইজের "এক্‌জিকিউটিভ সুইট" (১৯৫৪), সেসাল বি. ডিমালের "দ্য টেন কমান্ডমেন্টস" (১৯৫৬) এবং স্ট্যানলি কুবরিকের "স্পার্টাকাস" (১৯৬০)। "এক্সিকিউটিভ সুইট" ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
ফাশ ১৯৫১ থেকে ২০০৭ সাল পর্যন্ত অসংখ্য টেলিভিশন নাটকে কাজ করেন। অভিনয়ের পাশাপাশি ফাশ আমেরিকান ফিল্ম ইনস্টিটিউটে এবং সাউদার্ন ক্যালিফোর্নিয়া বিশ্ববিদ্যালয়ে নাট্যতত্ত্ব বিষয়ে পাঠদান করতেন। তিনি সাউদার্ন ক্যালিফোর্নিয়া বিশ্ববিদ্যালয়ে ২০০৮ সালে তার মৃত্যুর পূর্ব পর্যন্ত ৪০ বছর অধ্যাপনা করেন।
নিনা ফাশ ১৯২৪ সালের ২০শে এপ্রিল নেদারল্যান্ডসের জুইদ-হল্যান্ডের লাইডেনে জন্মগ্রহণ করেন। তার জন্মনাম নিনা কনসুয়েলো মদ ফক। তার পিতা ডার্ক ফক ছিলেন ওলন্দাজ ধ্রুপদী সঙ্গীত নির্দেশক এবং মাতা কনসুয়েলো ফ্লোয়ার্টন ছিলেন মার্কিন অভিনেত্রী ও গায়িকা। তার শিশু অবস্থায় তার পিতামাতার বিবাহবিচ্ছেদ হয়। তিনি তার মায়ের সাথে মার্কিন যুক্তরাষ্ট্রে চলে যান এবং নিউ ইয়র্ক সিটিতে স্থায়ীভাবে বসবাস করেন। ফাশ বেড়ে ওঠতে থাকলে তার মাতা তার শৈল্পিক প্রতিভায় উৎসাহ দেন। তিনি পিয়ানো বাজানো শিখেন এবং চিত্রাঙ্কন পছন্দ করতেন, কিন্তু অভিনয়ে সবচেয়ে বেশি আগ্রহী ছিলেন। লিংকন স্কুল থেকে পাস করার পর ফাশ আমেরিকান একাডেমি অব ড্রামাটিক আর্টসে ভর্তি হন এবং লি স্ট্রাসবার্গ ও স্টেলা অ্যাডলারের নিকট থেকে পদ্ধতিগত অভিনয়ের কৌশল লব্ধ করেন।
ষাটনল ইউনিয়ন, মতলব
ষাটনল বাংলাদেেশের চট্টগ্রাম বিভাগের অন্তর্ভুক্ত চাঁদপুর জেলার অন্তর্গত মতলব উত্তর উপজেলার একটি ইউনিয়ন। এটি মেঘনা নদীর তীরে অবস্থিত।মতলব উত্তর উপজেলার ভূ-প্রকৃতি ও ভৌগলিক অবস্থান গত দিক থেকে ষাটনল ইউনিয়নের ভাষা ও সংস্কৃতি গঠনে ভূমিকা রেখেছে। মতলব উত্তর  উপজেলায় নিকটে অবস্থিত। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। আঞ্চলিক ভাষার সাথে সন্নিহিত কুমিল্লা, ঢাকার ভাষার অনেকটা সাযুজ্য রয়েছে। মেঘনা নদীর গতি প্রকৃতি ইউনিয়নের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন।ষাটনল পর্যটন কেন্দ্রটি অত্যন্ত মনরোম পরিবেশে অবস্থিত। প্রতিদিন হাজার হাজার পর্যটক এই পর্যটন কেন্দ্রটি ভ্রমন করেন। ২০০০ সালে সরকারি ভাবে এটিকে পর্যটনকেন্দ্র হিসাবে ঘোষনা করা হয়।
__নির্ঘণ্ট__
__নতুন_অনুচ্ছেদের_সংযোগ__
ঈশ্বরগঞ্জ বিশেশ্বরী পাইলট উচ্চ বিদ্যালয়
ঈশ্বরগঞ্জ বিশেশ্বরী পাইলট উচ্চ বিদ্যালয় ঈশ্বরগঞ্জ উপজেলার একটি সরকারি বিদ্যালয়।
উনিশ শতকে ঈশ্বরগঞ্জে মানসম্মত শিক্ষা প্রতিষ্ঠানের প্রয়োজনীয়তা দেখা দেয়।
সেই সময় তত্কালীন শিক্ষানুরাগী আইনজীবী অ্যাডভোকেট তাড়িনীকান্ত লাহিড়ী, বড়দারঞ্জন রায়, সতীশ চন্দ্র ঘোষসহ স্থানীয় বিশিষ্ট ব্যক্তিদের সঙ্গে আলোচনা করে বিদ্যালয় স্থাপনের সিদ্ধান্ত নেন। সেই সময় গৌরীপুরের জমিদার ব্রজেন্দ্র কিশোর রায় চৌধুরী ঈশ্বরগঞ্জে নিজ পরগণার তহসিল অফিস পরিদর্শনে আসেন। পরিদর্শনকালে স্থানীয় বিশিষ্ট ব্যক্তি ও আদালতে কর্মরত আইনজীবীরা জমিদারের সঙ্গে সাক্ষাত করে তার স্মৃতিস্মারক হিসেবে আদালতের সামনে একটি বিদ্যালয় স্থাপনের জন্য জমিদারের কাছে অনুরোধ জানান। জমিদার ইতিবাচক সাড়া দিয়ে তার মা বিশ্বেশ্বরী দেবীর নামে একটি বিদ্যালয় স্থাপনের সম্মতি এবং এর জন্য ২.৮৮ একর জমি দান করেন। সেই সাথে তিনি প্রয়োজনীয় আর্থিক ব্যয় মেটানোর জন্য স্থানীয় নায়েবকে এককালীন এবং মাসিক অর্থ বরাদ্দের নির্দেশ দেন। এরপর ১৯১৬ সালে কাঁচামাটিয়া নদীর তীরে একটি বিদ্যালয় প্রতিষ্ঠিত হয় ও বিদ্যালয়টি জমিদারের মায়ের নাম অনুসারে বিদ্যালয়ের নামকরণ করা হয় ‘বিশ্বেশ্বরী উচ্চ বিদ্যালয়’।
প্রতিষ্ঠাতা প্রধান শিক্ষক বাবু কালী কিশোর গুহ রায় সহ সাত জন শিক্ষক, একজন অফিস সহকারী, একজন দপ্তরী ও একজন নৈশ প্রহরী নিয়ে বিদ্যালয়ের যাত্রা শুরু হয়।
। বিদ্যালয় প্রতিষ্ঠার পর থেকে ভালো ফলাফল করায় ১৯৩৭ সালে কলকাতা বিশ্ববিদ্যালয় এই বিদ্যালয়কে স্থায়ী মঞ্জুরি দান করে। পরবর্তীতে ১৯৫৯ সালে পূর্ব পাকিস্তান শিক্ষা বোর্ড স্থায়ী মঞ্জুরি অনুমোদন করে। ১৯৮০ সালে বিদ্যালয়টি বাংলাদেশ সরকারের পাইলট স্কিমের অন্তর্ভুক্ত হয়।
সাবেক সংসদ সদস্য বর্তমানে আওয়ামী লীগের শিল্প ও বাণিজ্য বিষয়ক সম্পাদক আব্দুস সাত্তার, বিশিষ্ট চিত্রশিল্পী সৈয়দ লুত্ফুল হক, কবি ও সাংবাদিক আব্দুল হাই মাশরেকী, বিশিষ্ট নাট্যকার ও কথা সাহিত্যিক বর্তমানে বাংলা একাডেমির উপ-পরিচালক ড. আমিনুর রহমান সুলতান, ঢাকা অ্যাপোলো হাসপাতালের চীফ কনসালটেন্ট ডা. মৃণাল কুমার সরকার।
ঈশ্বরগঞ্জ চৌকি আদালত
ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম পরিচালক প্রতিষ্ঠান 
ঈশ্বরগঞ্জ পৌর সদর দত্তপাড়া গ্রামে ১৮৮০ সালে ২ একর ৪২ শতাংশ জমির ওপর তৎকালীন ব্রিটিশ সরকার একটি চৌকি আদালত স্থাপন করে। এই আদালতে তৎকালীন বৃহত্তর ঈশ্বরগঞ্জ (গৌরীপুর ও নান্দাইল), ফুলপুর ও কিশোরগঞ্জের হোসেনপুরের কিছু অংশের দেওয়ানি মোকদ্দমার জন্য চালু হয়। ঈশ্বরগঞ্জ উপজেলা ভাগ হয়ে গৌরীপুর ও নান্দাইল হয়। ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম চালু রয়েছে ঈশ্বরগঞ্জে অবস্থিত সিনিয়র সহকারী জজ আদালতটিতে। 
সিনিয়র সহকারী জজ আদালতকে ২০১২ সালে তৎকালীন আইন প্রতিমন্ত্রী যুগ্ম জেলা জজ আদালতে উন্নীত করার ঘোষণা দেন। ঈশ্বরগঞ্জ বার অ্যাসোসিয়েশন সূত্রমতে, তিনটি আদালতে মামলার পরিমাণ প্রায় ৬ হাজার।
এ আদালতে জমি-সংক্রান্ত, পারিবারিক মামলা, অভিভাবক-সংক্রান্ত মামলা, অধিকার আদায়-সংক্রান্ত মামলা, টাকা আদায়ের মামলার বিচার কার্যক্রমসহ চৌকি ও ফৌজদারি উভয় ধরণের কার্যক্রম চালু রয়েছে।
ঘিলাছড়ি ইউনিয়ন, নানিয়ারচর
ঘিলাছড়ি বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
ঘিলাছড়ি ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি নানিয়ারচর উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী ঘিলাছড়ি ইউনিয়নের লোকসংখ্যা ৯,২৮৪ জন। এর মধ্যে পুরুষ ৪,৮২১ জন এবং মহিলা ৪,৪৬৩ জন।
নানিয়ারচর উপজেলার সর্ব-পশ্চিমে ঘিলাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সাবেক্ষ্যং ইউনিয়ন; পূর্বে বুড়িঘাট ইউনিয়ন; দক্ষিণে রাঙ্গামাটি সদর উপজেলার কুতুকছড়ি ইউনিয়ন এবং পশ্চিমে কাউখালী উপজেলার ফটিকছড়ি ইউনিয়ন, খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন, লক্ষ্মীছড়ি ইউনিয়ন ও দুল্যাতলী ইউনিয়ন অবস্থিত।
ঘিলাছড়ি ইউনিয়ন নানিয়ারচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
ঘিলাছড়ি ইউনিয়নের স্বাক্ষরতার হার ৩৪.৮৪%। এ ইউনিয়নে ১টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
ঘিলাছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরণের যানবাহনে যোগাযোগ করা যায়।
ঘিলাছড়ি ইউনিয়নের প্রধান হাট-বাজার হল ঘিলাছড়ি বাজার।
তেহরি বাঁধ
তেহরি বাঁধ ভারতের সর্বোচ্চ বাঁধ এবং বিশ্বের সর্বোচ্চ বাঁধগুলির মধ্যে একটি। এটি ভারতের উত্তরাখণ্ড রাজ্যের তেহরির কাছে ভাগীরথী নদীর উপর নির্মিত বহুমুখী পাথর এবং মাটি ভরাট কৃত্রিম বাঁধ। এটি টিএইচডিসি ইন্ডিয়া লিমিটেডের এবং "তেহরি হাইড্রোইলেক্ট্রিক কমপ্লেক্স"য়ের প্রাথমিক বাঁধ। বাঁধের প্রথম পর্যায়ের কাজ ২০০৬ সালে সম্পন্ন হয়েছিল। বাঁধের জলাধারের জল দ্বারা সেচ, পৌর এলাকার জল সরবরাহ এবং ১০০০ মেগাওয়াট (১,৩০০,০০০ এইচপি) জলবিদ্যুতের উৎপাদন করা হয়। এছাড়া বাঁধ প্রকল্পের অংশ হিসাব ১,০০০ মেগাওয়াট "ভ্যেরিয়েবল-স্পিড পাম্পড-স্টোরেজ" প্রকল্প বর্তমানে মে ২০১৮ সালে প্রত্যাশিত উদ্ভোদনের জন্য নির্মাণাধীন।
তেহরি বাঁধ প্রকল্পের জন্য একটি প্রাথমিক সমীক্ষা ১৯৬১ সালে সম্পূর্ণ হয় এবং ১৯৭২ সালে ৬০০ মেগাওয়াট ক্ষমতাসম্পন্ন বিদ্যুৎ নির্মাণের জন্য নকশা সম্পূর্ণ করা হয়। কার্যনির্বাহীতার পর ১৯৭৮ সালে নির্মাণ শুরু হয় কিন্তু আর্থিক, পরিবেশগত ও সামাজিক প্রভাবের কারণে নির্মাণ কার্য বিলম্বিত হয়। ১৯৮৬ সালে, ইউএসএসআর কর্তৃক প্রযুক্তিগত ও আর্থিক সহায়তা প্রদান করা হয়েছিল কিন্তু রাজনৈতিক অস্থিরতার কারণে নির্মাণ কার্য ব্যাহত হয় পরবর্তী বছরগুলিতে। ভারত সরকার প্রকল্পের নিয়ন্ত্রণ নিতে বাধ্য হয়েছিল এবং প্রথমে বাঁধটি উত্তরপ্রদেশের সেচ বিভাগের নির্দেশে স্থাপিত হয়েছিল। যাইহোক, ১৯৯৮ সালে তেহরি হাইড্র ডেভলপমেন্ট কর্পোরেশন গঠন করা হয় বাঁধটি পরিচালনা করতে এবং বাঁধ প্রকল্পের জন্য অর্থায়নের ৭৫% কেন্দ্রীয় সরকার ও ২৫% রাজ্য সরকার, কর্তৃক প্রদান করা হয়। উত্তরপ্রদেশ সরকার প্রকল্পের সেচ অংশের জন্য অর্থায়ন করে। ১৯৯০ সালে, এই প্রকল্পের পুনর্বিবেচনা করা হয় এবং নকশাটিকে তার বর্তমান বহুমুখী-কার্যে পরিবর্তিত হয়। তেহরি বাঁধ নির্মাণ ২০০৬ সালে সম্পূর্ণ হয় এবং প্রকল্পের দ্বিতীয় অংশ, কোটেশ্বর বাঁধ নির্মাণ ২০১২ সালে সম্পন্ন হয়।
বাঁধটি একটি ২৬০.৫ মি (৮৫৫ ফুট) উচু শিলা এবং আর্থ-ফিল এমব্যাঙ্কমেন্ট বাঁধ। বাঁধের দৈর্ঘ্য ৫৭৫ মিটার (১,৮৮৬ ফুট), চূড়ায় প্রসস্ততা ২০ মিটার (৬৬ ফুট) এবং ভূমিতে প্রসস্ততা ১,১২৮ মিটার (৩,৭০১ ফুট)। বাঁধটি ৫০ বর্গ কিলোমিটারের (২২ বর্গ মাইল) একটি পৃষ্ঠতল সহ ৪.০ ঘন কিলোমিটার (৩,২০০,০০০ একরফট) একটি জলাধার তৈরি করে। তেহরি বাঁধের বিদ্যুত কেন্দ্রের বিদ্যুৎ উৎপাদন ক্ষমতা ১০০০ মেগাওয়াট। এছাড় রয়েছে ১০০০ মেগাওয়াটের পাম্প স্টোরেজ হাইড্রোয়েক্ট্রিসিটি বিদ্যুৎ উৎপাদন কেন্দ্র। পাম্প-স্টোরেজ প্ল্যান্টের জন্য নিম্ন জলাশয় কটেশ্বর বাঁধ দ্বারা জলকে প্রবাহিত করা হয়।
টু দ্য লাইটহাউজ
টু দ্য লাইটহাউজ () ইংরেজ ঔপন্যাসিক রচিত ১৯২৭ সালে প্রকাশিত একটি উপন্যাস। উপন্যাসটিতে র‍্যামজি পরিবার ও ১৯১০ থেকে ১৯২০ পর্যন্ত স্কটল্যান্ডের আইল অফ স্কাই-তে এই পরিবারের ভ্রমণগুলির কাহিনী বর্ণিত হয়েছে।
মার্সেল প্রুস্ত ও জেমস জয়েসের মত আধুনিকতাবাদী ধারায় অনুসরণে ও ধারাবাহিকতায় রচিত এই উপন্যাসটিতে কাহিনীর তুলনায় দার্শনিক অন্তর্দৃষ্টির প্রাধান্য বেশি। উপন্যাসটিতে চরিত্রগুলির মধ্যে আলাপচারিতা ও "অ্যাকশনের" পরিমাণ খুবই কম; উপন্যাসের প্রায় পুরোটাই চিন্তা ও পর্যবেক্ষণের আদলে লেখা হয়েছে।
১৯৯৮ সালে মডার্ন লাইব্রেরি তাদের ২০শ শতকের সেরা ১০০টি ইংরেজি উপন্যাসের তালিকায় "টু দ্য লাইটহাউজ"-কে ১৫তম স্থান প্রদান করে। ২০০৫ সালে মার্কিন সাময়িকী "টাইম" ১৯২৩ থেকে রচিত সেরা ইংরেজি উপন্যাসগুলির একটি হিসেবে এটিকে নির্বাচন করে।